Diamantina
Store norske leksikon,Geografi,Verdens geografi,Sør-Amerikas geografi,Brasils geografi
Diamantina er en by og kommune i delstaten Minas Gerais i Brasil. Byen ligger i Espinhaçofjellene, 1260 meter over havet, og har 43 757 innbyggere (IBGE, estimat for 2020).
Som navnet antyder var Diamantina senter for diamaktbryting på 1700- og 1800-tallet, og er en av Minas Gerais' mange historiske gruvebyer. Byens historiske sentrum er kjent for velbevart koloniarkitektur i brasiliansk barokkstil.Diamantina ble grunnlagt som Arraial do Tejuco i 1713, med byggingen av et kapell som hedret skytshelgen Antonius fra Padova. Bosettingen vokste raskt etter funn av diamanter i 1729, og var i dette århundre den største diamantgruvedriften i den vestlige verden. Fra 1734 til 1845 hadde den portugisiske kronen monopol på diamantforekomstene.Byens historiske sentrum ble oppført på UNESCOs verdensarvliste i 1999 og tiltrekker i dag en betydelig turiststrøm. Universitetet med over 12 000 studenter er også en hjørnestein for kommunens økonomi. Les mer i Store norske leksikon Brasils geografi Brasils befolkning Brasils historie Eksterne lenker UNESCO om Diamantina